
38 DR.30.10.2013 

 

[Mesyuarat disambung semula pada pukul 2.30 petang] 

 [Timbalan Yang di-Pertua (Datuk Ronald Kiandee) mempengerusikan 
Mesyuarat] 

 

Timbalan Yang di-Pertua [Datuk Ronald Kiandee]:  Tak ada yang bangun? 

Yang Berhormat Sekijang. 

 

2.32 ptg. 

Tuan Anuar bin Abd. Manap [Sekijang]: Terima kasih Tuan Yang di-Pertua.  
Bismillahi Rahmani Rahim. Terlebih dahulu saya mengucapkan segulung penghargaan 
serta ribuan tahniah kepada Yang Amat Berhormat Perdana Menteri yang telah 
membentangkan Bajet 2014 tempoh hari yang dilihat merangkumi segala aspek untuk 
pembangunan dan kemajuan negara. Bajet 2014 yang dibentangkan melibatkan 
keseluruhan RM264.2 bilion ini bukan sahaja tertumpu kepada usaha kerajaan menjadikan 
Malaysia maju tahun 2020, malah turut mengambil kira keperluan dan kehendak rakyat dari 
pelbagai latar belakang.   

Tuan Yang di-Pertua, teknologi komunikasi dan maklumat atau dalam bahasa 
Inggerisnya, information and communication technology, dengan izin, ataupun ICT 
memainkan peranan penting dalam pembangunan serta kemajuan negara. Kurang tujuh 
tahun dalam mencapai sasaran negara maju, mahu tidak mahu, bidang ICT seharusnya 
diberi penekanan yang lebih bagi membolehkan kita berdiri sama tinggi dan duduk sama 
rendah dengan negara-negara maju yang lain. Untuk pengetahuan Dewan, industri ICT 
telah berkembang sebanyak 10% setiap tahun bagi tempoh masa lima tahun yang lalu.  
Pada tahun ini, industri ICT bernilai RM55 bilion dan diunjurkan mencapai nilai RM100 bilion 
pada tahun 2017. Industri ini juga akan menjadi pemain utama KDNK negara pada tahun 
2020 dengan pegangan 20%.  

Selain itu, indeks pembangunan ICT yang dijalankan International 
Telecommunication Union untuk tahun 2012 meletakkan Malaysia di tangga ke-58 dunia 
dan tempat kesembilan di kalangan negara Asia. Kajian tersebut juga mendapati industri 
pembuatan berkaitan ICT di Malaysia memainkan peranan yang penting sewaktu negara 
menghadapi krisis ekonomi dunia. Ini meletakkan Malaysia sebaris dengan negara-negara 
maju yang lain di Asia seperti Korea Selatan dan Jepun.   

Oleh yang demikian Tuan Yang di-Pertua, Bajet 2014 yang dibentangkan baru-
baru ini sekali lagi tidak terlepas dari memberikan perhatian khusus kepada industri 
berkaitan dengan ICT ini. Seperti tahun-tahun sebelumnya, Bajet 2014 kali ini telah 
mencadangkan beberapa inisiatif serta program khas bagi memastikan industri ICT terus 
berkembang maju seiring dengan peredaran zaman.  

Tuan Yang di-Pertua, jika kita lihat pada tahun lalu, kerajaan telah 
memperuntukkan lebih RM3 bilion bagi industri ICT. Pelbagai program serta inisiatif yang 
memberi manfaat kepada rakyat telah dan sedang dijalankan. Program latihan serta 
penyelidikan berkaitan dengan ICT dan high-tech begitu kita utamakan. Sejumlah RM600 
juta telah diperuntukkan untuk universiti-universiti tempatan bagi menjalankan kajian dalam 
bidang berteknologi tinggi. Kerajaan juga telah memperuntukkan RM50 juta untuk 
membantu golongan usahawan di bawah New Entrepreneur Foundation.   

Jika di kampung dahulunya, agak sukar mendapatkan liputan internet terutamanya 
dalam kawasan sayalah dahulu Tuan Yang di-Pertua, di Sekijang. Sekarang, telah banyak 
kampung yang dinaiktarafkan liputan internetnya. Kini sudah ada kampung tanpa wayar. 
Telah banyak pekan atau bandar kecil yang terdapat pusat internet 1Malaysia yang 
membolehkan penduduk luar bandar mendapatkan informasi dengan mudah.   

Cuma Tuan Yang di-Pertua, saya ingin membawa komen beberapa orang rakan-
rakan terutamanya generasi baru ataupun orang-orang muda. Mereka minta supaya 
kerajaan melihat semula terutamanya di pihak SKMM memantau adakah kampung tanpa 



[Mesyuarat disambung semula pada pukul 2.30 petang] [Timbalan Yang di-Pertua (Datuk Ronald Kiandee) mempengerusikan Mesyuarat]. Timbalan Yang di-Pertua [Datuk Ronald Kiandee]: Tak ada yang bangun? Yang Berhormat Sekijang. 2.32 ptg. Tuan Anuar bin Abd. Manap [Sekijang]: Terima kasih Tuan Yang di-Pertua. Bismillahi Rahmani Rahim. Terlebih dahulu saya mengucapkan segulung penghargaan serta ribuan tahniah kepada Yang Amat Berhormat Perdana Menteri yang telah membentangkan Bajet 2014 tempoh hari yang dilihat merangkumi segala aspek untuk pembangunan dan kemajuan negara. Bajet 2014 yang dibentangkan melibatkan keseluruhan RM264.2 bilion ini bukan sahaja tertumpu kepada usaha kerajaan menjadikan Malaysia maju tahun 2020, malah turut mengambil kira keperluan dan kehendak rakyat dari pelbagai latar belakang. Tuan Yang di-Pertua, teknologi komunikasi dan maklumat atau dalam bahasa Inggerisnya, information and communication technology, dengan izin, ataupun ICT memainkan peranan penting dalam pembangunan serta kemajuan negara. Kurang tujuh tahun dalam mencapai sasaran negara maju, mahu tidak mahu, bidang ICT seharusnya diberi penekanan yang lebih bagi membolehkan kita berdiri sama tinggi dan duduk sama rendah dengan negara-negara maju yang lain. Untuk pengetahuan Dewan, industri ICT telah berkembang sebanyak 10% setiap tahun bagi tempoh masa lima tahun yang lalu. Pada tahun ini, industri ICT bernilai RM55 bilion dan diunjurkan mencapai nilai RM100 bilion pada tahun 2017. Industri ini juga akan menjadi pemain utama KDNK negara pada tahun 2020 dengan pegangan 20%. Selain itu, indeks pembangunan ICT yang dijalankan International Telecommunication Union untuk tahun 2012 meletakkan Malaysia di tangga ke-58 dunia dan tempat kesembilan di kalangan negara Asia. Kajian tersebut juga mendapati industri pembuatan berkaitan ICT di Malaysia memainkan peranan yang penting sewaktu negara menghadapi krisis ekonomi dunia. Ini meletakkan Malaysia sebaris dengan negara-negara maju yang lain di Asia seperti Korea Selatan dan Jepun. Oleh yang demikian Tuan Yang di-Pertua, Bajet 2014 yang dibentangkan baru- baru ini sekali lagi tidak terlepas dari memberikan perhatian khusus kepada industri berkaitan dengan ICT ini. Seperti tahun-tahun sebelumnya, Bajet 2014 kali ini telah mencadangkan beberapa inisiatif serta program khas bagi memastikan industri ICT terus berkembang maju seiring dengan peredaran zaman. Tuan Yang di-Pertua, jika kita lihat pada tahun lalu, kerajaan telah memperuntukkan lebih RM3 bilion bagi industri ICT. Pelbagai program serta inisiatif yang memberi manfaat kepada rakyat telah dan sedang dijalankan. Program latihan serta penyelidikan berkaitan dengan ICT dan high-tech begitu kita utamakan. Sejumlah RM600 juta telah diperuntukkan untuk universiti-universiti tempatan bagi menjalankan kajian dalam bidang berteknologi tinggi. Kerajaan juga telah memperuntukkan RM50 juta untuk membantu golongan usahawan di bawah New Entrepreneur Foundation. Jika di kampung dahulunya, agak sukar mendapatkan liputan internet terutamanya dalam kawasan sayalah dahulu Tuan Yang di-Pertua, di Sekijang. Sekarang, telah banyak kampung yang dinaiktarafkan liputan internetnya. Kini sudah ada kampung tanpa wayar. Telah banyak pekan atau bandar kecil yang terdapat pusat internet 1Malaysia yang membolehkan penduduk luar bandar mendapatkan informasi dengan mudah. Cuma Tuan Yang di-Pertua, saya ingin membawa komen beberapa orang rakan- rakan terutamanya generasi baru ataupun orang-orang muda. Mereka minta supaya kerajaan melihat semula terutamanya di pihak SKMM memantau adakah kampung tanpa.